cyanic-selkie/wikianc huggingface dataset:
טקס הפתיחה של האוניברסיטה העברית בירושלים
לקראת הטקס, פעלו במסגרת האוניברסיטה: "המכון למדעי היהדות" ו"המכון לכימיה ולמיקרוביולוגיה" במחקר ובהוראה, והספרייה; וכן ניצבו בנייני המכונים למדעי הטבע; חגיגת הפתיחה כללה סעודה רבת משתתפים והנחת אבן פינה לבניין "המכון לפיזיקה ולמתמטיקה" על שם אלברט איינשטיין; כולם בהר הצופים. הטקס נערך בתיאטרון המעלות בהר הצופים ("שהוכן לטקס, הגם שטרם הושלמה בנייתו") והחל בשעה שלוש אחר הצהריים; בין הנואמים היו חיים ויצמן, נשיא ההסתדרות הציונית יושב ראש הטקס, הרב אברהם יצחק הכהן קוק, המשורר חיים נחמן ביאליק והנציב העליון הרברט סמואל.
המשתתתפים בטקס
לפי אומדן השתתפו בו כשבעת אלפים בני אדם, תושבי ארץ ישראל ואורחים מחוץ לארץ, מנהיגים, אנשי דת ואנשי צבא ומנהל בריטיים, נציגי ממשלות ומשלחות אוניברסיטאיות, מבריטניה, אירלנד, ארצות הברית, הולנד, מצרים, שווייץ, צרפת, קנדה, פולין ואוסטריה.
יאיר קראוס
יאיר קראוס (נולד ב-19 ביולי 1984, י"ט בתמוז ה'תשמ"ד) הוא עיתונאי ישראלי המשמש ככתב הצפון, הגליל והגולן במערכת החדשות המאוחדת של ynet וידיעות אחרונות. קודם לכן שימש ככתב הצפון ותחומי בריאות ואיכות הסביבה בעיתון מקור ראשון.
ביוגרפיה
יאיר קראוס נולד בפתח תקווה בשנת 1984. בוגר סניף מלאבס בתנועת בני עקיבא. היה פעיל וחבר במועצות התלמידים והנוער הארצית וכיהן כסגן יו"ר מועצת התלמידים במחוז מרכז בין השנים 2001–2002. למד בישיבת ההסדר בקרית שמונה. בעל תואר ראשון במדעי המדינה ומשאבי אנוש מהמכללה האקדמית צפת. קצין במילואים ביחידת קציני מודיעי נפגעים והיה חבר ועד מנהל בגרעין התורני־לאומי "אומץ" בעיר עכו.
קראוס שימש ככתב מטעם הערוץ הראשון בצפון הארץ כשלוש שנים, וסיים את תפקידו בערוץ בשנת 2011. כן שימש ככתב וכעורך מהדורת החדשות המקומיות בכבלים בצפון, כתב בצפון רדיו קול חי, עורך בטאון 'זרעים' של תנועת בני עקיבא, מגיש אקטואליה ברדיו צפון ללא הפסקה ועוד.
מקור ראשון
בין השנים 2011–2022 שימש קראוס כעיתונאי בעיתון מקור ראשון וסיקר את תחומי איכות הסביבה וענייני חברה בחיפה ובצפון ישראל. בשנת 2019 החל לכסות עבור העיתון גם את תחום הבריאות והיה מהמובילים בסיקור מגפת הקורונה בישראל.
ככתב העיתון מקור ראשון, הוביל בשיתוף פעולה עם כלי תקשורת נוספים, את סיקור המהומות בישראל והיה העיתונאי היחיד שהעביר דיווחים מהעיר עכו במהלך האירועים הלאומניים ואחריהם. בדצמבר 2021 תקף שמעון לנקרי, ראש העיר עכו, את עבודתו של קראוס בטענה כי הוא "לוקח רכילות של אנשים והופך אותה ללאומנות והוא עסוק רק בזה". בתגובה פרסמו ארגון העיתונאים בישראל, חברי כנסת ועיתונאים רבים, גילויי תמיכה בקראוס ובדיווחיו. ב-2023 קיבל קראוס את פרס ז'בוטינסקי על סיקור המאורעות בעכו.
זוכה פרס פראט לשנת 2013 על כתבתו "מלחמת המים", אשר עסקה בהשתלטות הרשויות על מקורות מים בגליל העליון ובעמק המעיינות. בשנת 2017, לאחר שחשף שדובק חילקה סיגריות לקטינים ולמבוגרים בניגוד לחוק, בהילולת מירון, העיד במשטרה על אודות הפרשה. באותה שנה, לאחר שפרסם תחקיר על הפערים במתן שירותי הבריאות בין מבוטחי הקופות בצפון לעומת מבוטחי הקופות במרכז התקיים דיון בכנסת בעקבות ממצאי התחקיר. במסגרת סיקור מגפת הקורונה ערך בינואר 2021 תחקיר על כישלון מפקדת "אלון" במערכה בקורונה בגל השני, שהוביל לשינוי המדיניות באופי החקירות האפידמיולוגיות. כמו כן, חשף כי בגל החמישי של מגפת הקורונה בישראל קרסו שירותי מערכות הבריאות בפריפריה, בשל היקפי האשפוזים ובידוד צוותים רפואיים.
באוגוסט 2021 חשף כי בעלי הון ערבים-ישראלים רוכשים שטחים נרחבים בגליל במטרה אסטרטגית לצמצם את ההתיישבות היהודית. בעקבות פרסום התחקיר הקים שר החקלאות ופיתוח הפריפריה, הנגב והגליל עודד פורר צוות משימתי לטיפול בתופעה.
משדר אחת לשבוע את תוכנית האקטואליה "מדברים ברדיו" בתחנת רדיו קול רגע. בחודש יוני 2021 נבחר לוועד המנהל של ארגון העיתונאים בישראל.
ידיעות אחרונות ו-ynet
החל מדצמבר 2022 משמש קראוס ככתב הצפון, הגליל והגולן במערכת החדשות המאוחדת של ynet וידיעות אחרונות.
חיים אישיים
תושב עכו. נשוי לאפרת, יועצת חינוכית, ואב לארבעה.
ספרות מרוקאית
ספרות מרוקאית היא ספרות שנכתבה על ידי מרוקאים, בדרך כלל בשפות ערבית (בניב המרוקאי), שפות ברבריות או בצרפתית.
ניצני הספרות המרוקאית בתחילת האלף השני לספירה, בתקופת שלטון האלמורבידים (1040 - 1147). שני סופרים בולטים במיוחד בתקופה זו הם קאדי עיאד ואבן באג'ה. בתקופה זו נכתב "רוצ' אלקרטאס", כרוניקת מרוקו. אחרי שנת 1086 השפיעו גם שליטי בית אומיה על הספרות. פריחה ספרותית נוספת התרחשה במהלך תקופת שלטון אל-מוואחידון. בתקופה זו פעלו אבן רושד, אבו טפיל ואבן זהר.
גיא נתיב
גיא נתיב (נולד ב-24 במאי 1973) הוא במאי קולנוע ותסריטאי ישראלי, שחי ופועל בארצות הברית, אשר סרטו "Skin" זכה בפרס אוסקר בקטגוריית הסרט הקצר הטוב ביותר בטקס פרסי אוסקר ה-91. נתיב ומשה מזרחי הם הבמאים הישראלים היחידים שסרטם זכה בפרס אוסקר. נתיב עצמו זכה בפסטיבל הסרטים הבינלאומי בטורונטו גם בפרס איגוד המבקרים הבינלאומי עבור "Skin".
המחוז הפדרלי הדרומי
המחוז הפדרלי הדרומי (ברוסית: Южный федеральный округ) הוא אחד המחוזות הפדרליים של רוסיה. הוא כולל את החלק הדרומי של המדינה (בין אוקראינה לבין קזחסטן). אוכלוסיית המחוז מונה כ-13,973,000 איש (לפי מיפקד של 2002) ושטחו 418,500 קמ"ר.
גיא נתיב
ביוגרפיה
נולד בשם גיא נתנזון ברעננה. אחיו הוא השחקן גיל נתנזון. סביו היו ניצולי השואה.
למד בתיכון עירוני י"ד (ויצו צרפת) בתל אביב ובקמרה אובסקורה.
המחוז הפדרלי הדרומי
משרד הנציגות הנשיאותית נמצא ברוסטוב על דון.
גיא נתיב
קריירה
בתחילת הקריירה שלו בתחום הבידור, החל בשנת 1997 לעסוק בדיבוב לעברית של סרטים וסדרות טלוויזיה, ובהם הסרט "ספייס ג'אם", דיבב את קלארק קנט בסדרה "סופרמן", את ג'יימס ב"פוקימון" (ואף שר ב"תיבת הנגינה של פיקאצ'ו"), ובאנימות נוספות כמו "מדבוט" ו"סופר פיג". הוא המשיך לעסוק בדיבוב עד שנת 2004. כמו כן עסק בפרסום בו שימש קופירייטר ולאחר מכן מנהל קריאייטיב בפרסום דחף ופובליסיס אריאלי במשך 7 שנים. אחראי לקמפיינים של לקוחות כמו קוקה קולה, בזק בינלאומי, נסטלה, אסם ורבים אחרים.
את הקריירה שלו כבמאי קולנוע ותסריטאי החל בשנת 2002 בבימוי סרט הגמר שלו בקמרה אובסקורה, "מבול", שזכה בעשרות פסטיבלים בעולם ובפרס דוב הקריסטל בפסטיבל הסרטים של ברלין הבינלאומי.
המחוז הפדרלי הדרומי
בעקבות הסיפוח הלא חוקי של דונצק, לוגנסק, ז'פורוז'יה וחרסון, צורפו מחוזות אלה כחלק מהמחוז הפדרלי הדרומי.
גיא נתיב
קריירה
ב-2011 יצא סרטו "מבול", שזכה בפרס אופיר לתסריט המקורי הטוב ביותר. בסרט מככבים רונית אלקבץ, יואב רוטמן, צחי גראד ומיכאל מושונוב, שאף הוא זכה בפרס אופיר על השתתפותו בסרט בקטגוריית שחקן המשנה הטוב ביותר.
סרטו הארוך השלישי "הבן של אלוהים" (בשיתוף עם ארז תדמור) הוא דרמת מסע של אב ובנו בצפון יוון, בעקבות קוסם יווני שנעלמו עקבותיו. בסרט מככבים מכרם ח'ורי וזהר שטראוס, את התסריט כתבו בשיתוף עם שרון מימון. ארז וגיא ביימו את הסרט במשותף, בהפקתם של שמי שינפלד ועמיתן מנלזון. בהשקעת קרן רבינוביץ וערוץ 10. הסרט קיבל ארבע מועמדויות לפרס אופיר, כולל הסרט הטוב, השחקן המשנה והמוזיקה וזכה בפרס השחקן הטוב ביותר בטקס פרסי האקדמיה לקולנוע לשנת 2013 ובפרס תא המבקרים לשחקן הטוב ביותר לשנת 2014, הסרט יצא לבתי הקולנוע במרץ 2014.
בנוסף נתיב ביים וכתב (בשיתוף עם ארז תדמור) סרט קצר בן 12 דקות בשם "אלוהים יקר" בכיכובם של ליאור אשכנזי וריימונד אמסלם. דרמה פיוטית על שומר הכותל המערבי, שעוקב אחרי אישה מסתורית שמגיעה יום יום לכותל, ובסוף כל יום קורא את הפתקים שהיא כותבת וטומנת בכותל, הוא מחליט להגשים את משאלות ליבה. הסרט מומן על ידי קרן מקור לקולנוע וטלוויזיה. הסרט היה מועמד לפרס אופיר בקטגוריית הסרט הקצר הטוב ביותר. "אלוהים יקר" הוא למעשה שיתוף הפעולה האחרון של נתיב ותדמור לפני שפרחו כל אחד בדרכו. "הסרט עוסק בהשלמה, בפיוס, ומשמש כהומאז' לסיפורי האהבה הפשוטים של פעם". תדמור ונתיב מציינים ש"אלוהים יקר" הוא בעצם חלק מטרילוגיה - ומצטרף ל"אופסייד" ו"זרים" כפרק החותם של שלישיית הסרטים קצרים נטולת הדיאלוגים שביימו יחדיו ומבוססת לדבריהם על "חיבור בין אנשים במצבים אבסורדים וקיצוניים דרך סאונד, מבטים או פתקים ללא דיאלוגים" בשנת 2018 יצא לאור סרטו העלילתי האמריקאי הקצר "סקין" "Skin" - סרט דרמה קצר בבימויו של נתיב, שגם כתב את התסריט יחד עם שרון מימון, לפי רעיון מקורי של מימון. הוא הפיק אותו ביחד עם רעייתו ג'יימי ריי ניומן ומככבת בו דניאל מקדונלד, שפרצה ב"פאטי קייקס" ואפשר לראותה גם ב"גדולה מהחיים" וב"קופסת הציפורים", וגם לוני שאביס, ג'ונתן טאקר ("ווסטוורלד" וג'קסון סקוט ("זה"). הסרט זכה בפרס האוסקר בקטגוריה של הסרט הקצר הטוב ביותר בטקס פרסי אוסקר ה-91. הסרט עוסק בפשע שנאה ובהשלכות שלו מנקודת מבטם של שני ילדים, האחד לבן והשני שחור. גיא נתיב אמר על הזכייה: "אנחנו גאים ונרגשים שסרט קצר שנעשה בידי ישראלים ואמריקנים על הגזענות בארצות הברית קיבל את התמיכה המדהימה של האקדמיה. הסרט הזה נעשה מתוך דאגה אמיתית לעתיד של הילדים שלנו". זו הפעם הראשונה שישראלי זוכה באוסקר מאז זכייתו של משה מזרחי על "כל החיים לפניו" בקטגוריית הסרט הזר בסוף שנות ה-70. סקין מספר את סיפורה של משפחה של גזענים דרומיים שמגדלת את בנה על ערכי שנאה, אבל עושה את זה באהבה שאין לטעות בה. כלומר, הילד אולי יונק תיעוב, אבל הוא מספיק צעיר ומספיק אהוב כדי להפנים את המנטליות הזאת ממקום של "נעשה ונשמע". ואז זה עומד למבחן בגלל מפגש מקרי בסופרמרקט עם אדם בצבע הלא נכון (אשלי תומאס. ג'ונתן טאקר בתפקיד האב, את הילד מגלם ג'קסון רוברט סקוט, ודניאל מקדונלד בתפקיד הרעייה והאם).
הסרט הקצר שודר ביס ובסטינג טיוי. צילומי הסרט, המבוסס על הסיפור, נערכו לפני כשנה וחצי ולאחר שנערך שלח אותו איש יחסי הציבור להתחרות בפסטיבל סרטים קצרים אמריקאי בשם "הולי שורטס", שם זכה במקום הראשון. סקין הקצר זכה והשתתף בעוד עשרות פסטיבלים ברחבי העולם.
ב-2019 יצא סרטו של נתיב ״סקין״ SKIN" זהו סרטו הראשון של נתיב בארצות הברית, אליה עבר בעקבות נישואיו לשחקנית ג'יימי ריי ניומן. כפרויקט ראשון בארצות הברית בחר לאמץ את הסיפור האמיתי של בריאן וידנר, מנהיג תנועת עליונות לבנה, שהחליט לפרוש מהפעילות האלימה ובהמשך אף הפך למודיע של ה-FBI והיה אחד מהדוברים הבולטים נגד קבוצות השנאה. וידנר היה פעיל נאו-נאצי נמרץ ואלים, שעורו היה מלא קעקועים שטופי שנאה, ומכאן השם "Skin". הסרט מתאר כיצד הנמר הופך את חברבורותיו, גואל את נשמתו, מוריד את נשקו ומתחיל לפעול נגד תנועות העליונות הלבנה שפעם היו מרכז עולמו. כחלק מהתהליך, גיבור הדרמה הזו גם מסיר מעצמו את קעקועיו עד שהוא נקי לחלוטין - פרוצדורה שמוצגת בפנינו באופן גרפי ומפורט ביותר, ושגם יש לה משמעות מטאפורית. את הנאו-נאצי שחזר בתשובה מגלם ג'יימי בל, מי שכבר כנער פרץ ב"בילי אליוט". דניאל מקדונלד, מגלמת את יקירת לבו של הגיבור, אם חד הורית לשלוש בנות, שעוצמתה סוחפת אותו אחריה, והרבה בזכותה הוא מצליח לעבור את המהפך. "סקין SKIN" נקנה על ידי חברת "A24" לאחר הבכורה המוצלחת בפסטיבל הבינלאומי טורונטו ב-2018 בו גם זכה בפרס המבקרים ״פיפרסקי״, ולאחר מכן נרכש על ידי "VOLTAGE PICTURES" להפצה בינלאומית. בתום הקרנת הבכורה בטורונטו, שהסתיימה בסטנדינג אוביישן מרשים, סיפר נתיב לקהל שכמו בארצות הברית גם בישראל יש בעיה קשה של גזענות, כך שהנושא לא זר לו והוא מעסיק אותו רבות. בהמשך דיבר על ההשראה האישית שקיבל מסבו ניצול השואה שהלך לאחרונה לעולמו, ולו מוקדש הסרט. "במשך שנים הוא שנא את הגרמנים ורק אחרי מלחמת ששת הימים כשגרמניה נחלצה לעזרתנו, הוא אמר: 'זוהי גרמניה החדשה. הדור השני והשלישי של הגרמנים הם אנשים אחרים. והוא אמר לי שאני חייב לספר את הסיפור הזה. סבי היה גיבור בשבילי", סיפר נתיב מעל הבמה.
על החיבור שלו עם וידנר עצמו, גילה נתיב כי חודשים אחרי ששלח אימייל ראשוני, הוא נענה על ידו ולאחר שיחת סקייפ, הוא יצא למקום מגוריו החשאי (בחסות תוכנית העדים של ה-FBI) ובילה איתו סוף שבוע. "פגשתי אדם אינטליגנטי ומלא רגישות, שבאמת רוצה להיות אדם טוב יותר. מהרגע הזה התחלנו לעבור יחדיו", נזכר והוסיף, "מאז שהתחלנו לעבוד, טראמפ נבחר, ואז החצר האחורית של אמריקה הפכה לחזית של אמריקה. אני לא הייתי מופתע שטראמפ נבחר. ידענו שזה יקרה, הרגשנו את זה".
הסרט נמכר עד היום ל-35 מדינות ברחבי העולם כולל ישראל. לאחר הבכורה העולמית בטורונטו הסרט המשיך לבכורה אירופאית בפסטיבל ברלין ובכורה אמריקאית בפסטיבל טרייבקה הבינלאומי. הסרט ייצא לאקרנים בארה״ב וברחבי העולם ב-26 ביולי 2019. באוגוסט 2018 זכה נתיב בפסטיבל הסרטים הבינלאומי בטורונטו בפרס איגוד המבקרים הבינלאומי עבור "Skin". וכן, בפסטיבל הסרטים הבינלאומי חיפה באוקטובר 2019.
חיים אישיים
ב-2012 הוא נישא לשחקנית ג'יימי ריי ניומן. בשנת 2015 נתיב עבר להתגורר בלוס אנג'לס שבארצות הברית. לשניים שתי בנות בשם עלמה נס ומילה ניקו.
נורית הילר
נורית הילר (נולדה ב-1960) היא מהרדיולוגיות הבכירות בישראל, מנהלת מכון הדימות ("מכון הרנטגן") ולשעבר סגנית מנהלת בית-החולים הדסה הר הצופים בירושלים. תחום מומחיותה הוא פענוח בדיקות CT ו-MRI של כל מערכות הגוף.
חריזה (מלאכת יד)
חריזה היא האמנות או הטכניקה של צירוף חרוז אחד למשנהו באמצעות חוט או חבל.
נורית הילר
ביוגרפיה
נולדה בחיפה וגדלה בבית דתי בקריית-ים. אביה, מרדכי הוזמי, היה חוקר במשטרת ישראל.
חריזה (מלאכת יד)
בשנות האלפיים, רוב צורות החריזה משמשות לייצור חפצי הלבשה (בגדים, ארנקים ונעליים) או תכשיטים, אולם משתמשים בחריזה ליצירת אמנות, לקישוט מבנים ולפסלים. התכשיט הנוצר מחריזה נקרא מחרוזת.
טכניקות חריזה
טכניקות החריזה מתחלקות לשני סוגים עיקריים:
נורית הילר
ביוגרפיה
בעקבות שירות לאומי בבית-חולים החליטה ללמוד רפואה. היא למדה באוניברסיטה העברית בירושלים, התמחתה ברדיולוגיה אבחנתית (רנטגן) בבית החולים שערי צדק בירושלים והשתלמה בדימות השלד בבית-החולים אלברט איינשטיין בניו יורק.
חריזה (מלאכת יד)
טכניקות חריזה
ניתן לבצע חריזה בשילוב חומרים שונים כגון: פימו, חרס, חרוזי זכוכית, מתכות ואבנים יקרות.
נורית הילר
ביוגרפיה
בבית החולים שערי צדק התמחתה בפיענוח בדיקות CT ו-MRI ובשנת 2000 עברה לבית-החולים הדסה. משנת 2007 היא מנהלת את מכון הדימות ("מכון הרנטגן") בבית-החולים הדסה הר הצופים ובמשך חמש שנים שימשה כסגנית מנהלת בית-החולים ואחראית על מערך שעת החירום.
חריזה (מלאכת יד)
היסטוריה ותרבות
מרבית תרבויות העולם השתמשו בטכניקות של חריזה ליצירת תכשיטים, בגדים ויצירות אמנות. עדויות ארכאולוגיות מעידות על קיומן של טכניקות חריזה כבר בתרבות הנאטופית, כ-15,000 שנים לפני זמננו.
נורית הילר
ביוגרפיה
פרופ' הילר חברה בהסתדרות הרפואית, בהנהלת איגוד הרדיולוגים בישראל, ומשמשת כסגנית יו"ר הוועדה לבחינות ההתמחות ברדיולוגיה. היא גזברית איגוד הרדיולוגים, יו"ר הוועדה המדעית של הכנס השנתי של איגוד הרדיולוגים הישראלי ומזכירה מדעית של כנס הרדיולוגים הישראלי-צרפתי. במשך שנים היא עוסקת בהוראה ובהדרכת סטודנטים ומתמחים ברדיולוגיה. סטודנטים לרפואה באוניברסיטה העברית דירגו אותה כמרצה מצטיינת.
פרופ' הילר פרסמה עשרות מחקרים ומאמרים בתחום הדימות והרדיולוגיה. היא חברה באיגודים בינלאומיים של רדיולוגים, ומשמשת כסוקרת מאמרים עבור עיתונים מקצועיים בתחומה.
פרופ' הילר מתגוררת בירושלים, נשואה לרופא השיניים ד"ר חיים הילר, ואם לדנה הילר, אשת-מחשבים בחברת היי-טק.
הביטואציה
הַבִּיטוּאציה, ובעברית התרגלות, היא ירידה בעוצמת התגובה לגירוי מסוים בעקבות חשיפה מתמשכת אליו. זהו תהליך של ניתוק הקשר בין הגירוי לתגובה והוא יכול להתרחש במשך שעות עד שבועות. ההתרגלות מסייעת לאדם להתמקד באירועים חדשים בסביבה, על ידי הפחתת הצורך לבזבז מאמץ התנהגותי בהגבה חוזרת ונשנית לגירויים ישנים.
היבטים נוירולוגיים
ההביטואציה באה לידי ביטוי בפלסטיות של מערכת העצבים. תהליך ההביטואציה קשור לפעילות בסינפסה שדרכה מועברים האותות בין תא עצב לתא המטרה שלו. נמצא שגירוי חוזר גורם להחלשה של התקשורת על ידי הפחתת ההעברה הסינפטית (depression synaptic). כאשר העוצמה של הפוטנציאל הסינפטי יורדת מתחת למתח המנוחה של תא המטרה הוא לא יופעל בעקבות הגירוי.
למידה התרגלותית
תהליכי ההביטואציה מקושרים לזיכרון המרומז, אשר מכיל ידע שלא בהכרח יכול לבוא לידי ביטוי בצורה מילולית. בהתאם לכך, ההביטואציה היא אחד מצורות הביטוי ההתנהגותי של למידה לא הקשרית, כך שהפחתת עוצמת התגובה שמעורר הגירוי מעידה על למידתו. למידה מסוג זה מכונה למידת התרגלות.
מחקר
ישנן פרדיגמות מחקריות המבוססות על תופעת ההביטואציה.
ההביטואציה משמשת ככלי מדידה והערכה נפוץ עבור מחקרים אודות גילאים הינקות המוקדמת, אשר בהם לא ניתן לקבל תשובה מילולית מהנבדקים מפאת גילם הצעיר. דרך למידת התרגלות ניתן לבחון יכולות מוקדמות של תינוקות. למשל, ניתן לבחון בדרך זו את יכולת ההבחנה של תינוק בין גירויים מסוימים. לצורך כך אחד הגירויים מוצג לתינוק באופן חוזר עד שהוא מתרגל אליו כך שהתגובתיות הראשונית שלו פוחתת. לאחר מכן מוצג לתינוק גירוי אחר הדומה לראשון. אם התינוק אינו מבחין בין הגירויים לא יהיה שינוי בתגובה שלו בעקבות הצגת הגירוי החדש. לעומת זאת, אם הוא כן מבחין ביניהם הוא יגיב באופן המצביע על עניין בגירוי החדש.
המיז
מייקל גרגורי מיזנין (באנגלית: Michael Gregory Mizanin; נולד ב-8 באוקטובר 1980) הידוע יותר בשם הבמה שלו, המיז (The Miz) הוא מתאבק אמריקאי, המופיע בארגון ההיאבקות WWE, בתוכנית הדגל Raw. מיזנין היה פעמיים אלוף ה-WWE שמונה פעמים האלוף הבין יבשתי, ופעמיים אלוף ארצות הברית.
ראשית חייו
מיזנין נולד בפארמה, שנמצאת באוהיו ב-8 באוקטובר 1980. הוריו גרושים ויש לו אב חורג ושני אחים, למד באוניברסיטת מיאמי.
תחילת דרכו (2004–2006)
באוקטובר 2004, השתתף מיזנין בעונה הרביעית של התוכנית "Tough Enough" (תחרות שהעניקה למנצח חוזה ב-WWE), הוא העפיל לגמר נגד דניאל פודר. לבסוף, על בסיס תגובות הקהל, פודר זכה בתחרות אך מיזנין הרשים מספיק בשביל וקיבל חוזה פיתוח.
מיזנין נשלח לארגון DSW, והחל להתאמן תחת ביל דמוט. מיזנין חבר לזוכה ה-Tough Enough לשעבר, מאט קפוטלי. הם התמודדו נגד צמד ההיילאנדרס (רובי ורורי מקאליסטר) וניצחו אותם. בדצמבר, הפך מיז לאלוף הארגון לאחר שניצח את מייק קנוקס. מיז המשיך לשתף פעולה עם קפוטלי, עד שהאחרון אובחן כחולה סרטן המוח. עם פטירתו של קפוטלי ביוני 2018, אמר מיז שהשניים תכננו לעלות לסגל הראשי בתוכנית SmackDown, אך בעקבות מחלתו של קפוטלי, תוכניות אלו בוטלו.
בינואר 2006, מיזנין הועבר לארגון ה-OVW. הוא הופיע לראשונה עם קטע "המיז TV" מאחורי הקלעים ב-18 בינואר. הוא ערך את הופעת הבכורה שלו בקרב בארגון ב-28 בינואר נגד רנה דופרי, אך הפסיד לו. בפברואר, הוא חבר לכריס קייג' וביחד הם הפכו לאלופי הזוגות של הארגון. במרץ, דיוס שייד ניצח את המיז בקרב יחידים, וזכה באליפות עבור הצוות שלו.
עלייה לסגל הראשי (2006–2007)
מיז ערך את הופעת הבכורה שלו ב-SmackDown בשנת 2006, כאשר הנחה יחד עם אשלי מסארו את התחרותית השנתית לחיפוש הדיווה הבאה של הארגון. לאחר סיום התחרות, חזר מיזנין לסמאקדאון כנבל. כאשר את הופעת הבכורה שלו בזירה ב-1 בספטמבר, סיים עם ניצחון על טטנקה. המיז גבר גם על מאט הארדי ועל מתאבקים נוספים. הוא החל בפיוד עם זוכת תחרות הדיווה השנתית, ליילה אל. במהלך הפיוד, המיז עזר לקריסטל (אחת מהיריבות של ליילה) לגבור עליה. לבסוף, מיזנין וקריסטל התחילו בפיוד נגד הבוגימן, כשהאחרון סיים את רצף הניצחונות של המיז באירוע ארמגדון.
המיז לקח חלק באירוע הרויאל ראמבל, כאשר נכנס כמספר ה-29, אך הודח על ידי קאלי הגדול. המיז החל לעשות סגמנט ראיונות בשם מיז TV, אך הקטע לא צלח והוא חזר לזירה בסגנון יותר אגרסיבי. המיז עבר מסמאקדאון לארגון ה-ECW, הוא נעדר בשבועות הראשונים אך עשה כמה קטעי "מיז TV" מאחורי הקלעים. הוא ערך את הופעת הבכורה שלו בזירה ב-10 ביולי נגד ננזיו, וניצח.
לאחר מכן, המיז התחיל התקשרות עם קלי קלי, ברוק אדמס וליילה אל. הוא פתח בפיוד נגד באלס מהוני לאחר שנחשף שקלי קלי התחילה רומן עם מהוני וזה שודר במסך. לאחר מכן, נחשף כי המיז החזיק בחוזים של שלוש המתאבקות, והשתמש בזה בשביל לסיים את הרומן של מהוני וקלי קלי. לאחר מכן, התמודד נגד סי. אם. פאנק על אליפות הארגון, אך הפסיד לו.
הצוות עם ג'ון מוריסון (2007–2009)
ב-16 בנובמבר, במהלך התוכנית סמאקדאון, זכו המיז וג'ון מוריסון באליפות הזוגות של סמאקדאון לאחר שניצחו את מאט הארדי ומונטל פורטר (ידוע יותר בשם הבמה שלו, MVP). זו הייתה האליפות הראשונה של מיז בסגל הראשי. מיז ומוריסון נהגו לרדת, וללכלך על מתאבקים אחרים, כששימשו כנבלים מובילים בתוכנית. באירוע סדרת ההישרדות, השתתפו מוריסון ומיז בקרב משולש על אליפות ה-ECW נגד סי. אם. פאנק (היה האלוף הנוכחי), אך האחרון ניצח. המיז השתתף בקרב הבאטל רויאל המסורתי ברסלמניה 24, אך הודח על ידי ג'יימס נובל.
מוריסון ומיז הצליחו להגן על האליפות שלהם בהצלחה נגד זאק ריידר וקורט הוקינס, נגד ג'סי ופסטוס, ונגד ההורנסווגל. לאחר מכן, מיז ומוריסון נכנסו לפיוד נגד צוות ה-DX (שון מייקלס וטריפל H), במהלכו נהגו לרדת רבות על גילם של השניים וללעוג להם. בתוכנית ה-800 של Raw, השניים הובסו על ידי צוות DX. לאחר מכן, ניצחו השניים את קופי קינגסטון ו-CM פאנק, על אליפות הזוגות של ה-WWE. הם הפסידו אותה ברסלמניה 25 לצוות הקולונס, לאחר קרב חוטבי עצים. באפריל, המיז הפסיד לקופי קינגסטון לאחר התערבות לא מכוונת של ג'ון מוריסון. מה שנתן ל-Raw את הבחירה בדראפט 2009. בסופו של דבר, המיז תקף את מוריסון ובכך הסתיימה השותפות בין השניים, והפך את מוריסון לחביב הקהל.
אליפות ארצות הברית (2009–2010)
המיז איתגר את ג'ון סינה, אך האחרון היה מושבת בשל פציעה ולא היה יכול להגיב לקריאותיו של המיז. המיז המשיך לאתגר אותו ולטעון לניצחון טכני לטובתו, כשלבסוף, סינה חזר והביס אותו באירוע "הבאש". לאחר מכן, התמודד במסכה נגד מתאבק בשם אגיון, וניצח אותו. לאחר מכן, הוריד את המסכה ונחשף שזה אכן המיז, וביצע עליו את הסקול קראשינג פינאלי, המהלך המסיים שלו.
ב-5 באוקטובר, ניצח המיז את קופי קינגסטון ובכך זכה באליפות ארצות הברית, שהייתה אליפות היחידים הראשונה שלו בארגון. המיז ערך קרב נגד שותפו לשעבר ואלוף הבין יבשתי, ג'ון מוריסון, וניצח אותו. באירוע סדרת ההישרדות, מיז והצוות שלו ניצחו את הצוות של ג'ון מוריסון, כאשר המיז בעצמו, דרו מקינטייר ושיימוס שרדו עד סוף הקרב.
בינואר 2010, לפני אירוע הרויאל ראמבל, התחיל המיז יריבות נגד MVP בעקבות חילופי דברים בין השניים. נערך ביניהם קרב ברויאל ראמבל על אליפות ארצות הברית, ובו מיז שמר על תוארו, אך באירוע הרויאל ראמבל עצמו, הדיח MVP את המיז, כשבמהלך ההדחה, גם הוא יצא מן הזירה. באותה התקופה, המיז חבר לביג שואו, ולאחר מכן, הצוות נקרא שואומיז. ב-8 בפברואר, הם ניצחו את DX, ואת הצוות של לוק גאלוס וסי. אם. פאנק בכך מיז הפך למתאבק הראשון שמחזיק גם באליפות הזוגות העולמית, אליפות הזוגות של ה-WWE ואליפות ארצות הברית. באירוע תא ההדחות, הגן המיז בהצלחה על תוארו כאלוף ארצות הברית נגד MVP, לאחר התערבות חיצונית של ביג שואו, ובכך נגמר הפיוד בין השניים.
מיז החל להופיע בתוכנית NXT, כמנטור של דניאל בריאן. ברסלמניה 28, הוא ניצח ביחד עם ביג שואו את ג'ון מוריסון ו-R-טרות', ושמר על אליפות הזוגות שלו ושל ביג שואו. לאחר מכן, הפסידו את אליפות הזוגות ל"שושלת הארט". לאחר סיום הקרב, קיבלו "שואו-מיז" הזדמנות חוזרת, אך נכשלו גם בה. בסיום הקרב, ביג שואו תקף את המיז, ובכך סיים את השותפות ביניהם. ב-10 במאי, ניצח טייסון קיד את המיז, וההשלכות של הניצחון הזה קבעו שאחד מחברי ה"שושלת הארט" יזכה להתמודד נגד המיז בקרב על אליפות ארצות הברית בה מיד מחזיק, אך מיז רשאי לבחור את יריבו. המיז בחר את ברט הארט הוותיק, והובס על ידו (אף על פי שמספר מתאבקים שביניהם נמצא כריס ג'ריקו התערבו לטובתו של המיז).
המיז חזר לעונה השנייה של NXT כמנטור של המתאבק אלכס ריילי. הוא זכה באליפות ארצות הברית בפעם השנייה לאחר שניצח בקרב מרובע את זאק ריידר, R-טרות' וג'ון מוריסון. באירוע ה-Fatal 4-Way, הגן על תוארו כאשר ניצח את R-טרות'.
אלוף ה-WWE ומחזיק מזוודת כסף בבנק (2010–2011)
ב-18 ביולי, באירוע הכסף בבנק, זכה מיז בקרב הסולם על החוזה שמאפשר קרב על אליפות ה-WWE, מתי שרק ירצה. הוא הפך למתאבק השני (אחרי רוב ואן דאם), שזכה במזוודה בעודו מחזיק בתואר (אליפות ארצות הברית). בשבועות הראשונים אחרי הניצחון, ניסה המיז לממש את זכותו, אך ללא הועיל כנגד אלוף ה-WWE, שיימוס. דניאל בריאן חזר לקראת האירוע סאמרסלאם ותפס את מקומו בצוות WWE. מה שגרם למיז לתקוף את בריאן ולהוביל לפסילתו, באירוע לילה של אלופים, ניצח בריאן את המיז בקרב על אליפות ארצות הברית בחודש אוקטובר. בספטמבר, ניצח המיז את ג'ון סינה בקרב על הנהגת צוות Raw. באירוע סדרת ההישרדות, אך באירוע עצמו, הפסידו לצוות סמאקדאון.
ב-22 בנובמבר בפרק השבועי של Raw, המיז פדה סוף סוף את חוזה הכסף בבנק שלו, וניצח את רנדי אורטון, שהיה האלוף באותה התקופה. לפני הקרב נגד המיז, התמודד אורטון נגד וייד בארט וגבר עליו. מול מיז, החזיק פציעה בברך, אך למרות זאת הצליח להתמודד מולו, הוא עמד לעשות עליו את מהלך הסיום שלו, ה-RKO, אך מיז עשה לו במקום את מהלך הסיום שלו, הסקול קראשינג פינאלי.
המיז הגן לראשונה על אליפותו באירוע TLC, כאשר גבר על ג'רי לולר אחרי התערבות של מייקל קול. עוד באותו אירוע, הגן בקרב שולחנות על אליפותו נגד רנדי אורטון. מיז הצליח לגבור על אורטון גם באירוע הרויאל ראמבל, וגם על ג'רי לולר באירוע תא ההדחות של 2011. לילה אחר כך בתוכנית Raw, המיז וג'ון סינה התמודדו נגד ג'סטין גבריאל והית' סלייטר על אליפות הזוגות של הארגון, וניצחו. אך בקרב החוזר, המיז תקף את סינה ובכך הפסידו את התואר. בשבוע לאחר מכן, אלכס ריילי נלחם מול סינה בקרב שאם סינה ינצח, ריילי יפוטר מעבודתו כחניך של מיז. ריילי אכן הפסיד, אבל חזר בתפקיד אחר. ברסלמניה 27, הגן על תוארו כאלוף ה-WWE כאשר ניצח את ג'ון סינה, לאחר הקרב, דה רוק (דוויין ג'ונסון) נכנס ותקף אותו. באירוע חוקי אקסטרים, הפסיד המיז את האליפות שלו לג'ון סינה בקרב משולש, שגם ג'ון מוריסון השתתף בו. בקרב החוזר שהתקיים בלילה למחרת, המיז נפסל מהקרב מפני שריילי חשף שהוא תקף את סינה באמצעות החגורה. גם בקרב "אני נכנע", מיז לא הצליח להשיב לעצמו את האליפות.
מנהלה של Raw דחה את בקשתו של מיז לקבלת קרב חוזר על האליפות. מיז האשים את ריילי בעקבות איבוד האליפות וריילי בתגובה תקף אותו וזכה באהדת הקהל. מיז השתתף בקרב הכסף בבנק, אך הפעם היה חלק מהמפסידים לאלברטו דל ריו. המיז השתתף בטורניר בדרך של אלוף חדש, ניצח את קופי קינגסטון וריילי, אך הפסיד בגמר לריי מיסטריו. בסופו של דבר, חבר ל-R-טרות' ואלברטו דל ריו, לקרב נגד קופי קינגסטון, ג'ון מוריסון וריי מיסטריו, כשקבוצתו של המיז הפסידה לבסוף.
השותפות עם R-טרות' (2011–2012)
ב-22 באוגוסט, תקפו המיז ו-R-טרות' את סנטינו מארלה לפני הקרב שלו. לאחר מכן, עשו שניהם ביחד פרומו, בו הם מסכימים שה-WWE מרחיקים אותם בכוונה ממרכז הארגון ועושים דברים בשביל להכשיל אותם. לאחר מכן, הודיע שהם חוברים אחד לשני בשביל לנצל כל הזדמנות עתידית שתבוא ושמם יהיה ה-"Awesome Truth". הם הפסידו לצוות "אייר - בום" (קופי קינגסטון ואוון בורן) באירוע לילה של אלופים, מפני שמיז תקף את השופט, מהלך שהוביל לפסילתם. השניים דרשו מטריפל H וסי. אם. פאנק קרב ללא חוקים, דרישתם לא נענתה. ובעקבות מעשיהם, פוטרו מהארגון. באירוע גיהנום בכלוב, בסיום הקרב בין אלברטו דל ריו, CM פאנק וג'ון סינה (שבו ניצח דל ריו) התפרצו שני בחורים בקפוצ'ונים שחורים והתחילו לתקוף את השופט והמתאבקים. לאחר מכן, התברר שאלה היו המיז ו-R-טרות'. הם המשיכו לתקוף את השופט והמתאבקים, כשבינתיים, כל הרוסטר עמד מחוץ לכלוב וניסה לפתוח אותו. לאחר מכן, מישהו אחד הצליח ו-R-טרות' ומיז נלקחו על ידי שוטרי משטרת ניו אורלינס החוצה. אלא שבעודם מובלים הותקפו על ידי טריפל H. לבסוף, הפרידו ביניהם. לאחר מאורעות גיהנום בכלוב, השניים שיחררו סרטון התנצלות. ב-10 באוקטובר, הוחזרו השניים לתוכנית Raw וניצחו את טריפל H ו-CM פאנק, לאחר התערבות של קווין נאש בקרב. לאחר הקרב של ג'ון סינה נגד אלברטו דל ריו, תקפו השניים אותו. באירוע סדרת ההישרדות, R-טרות' והמיז הובסו על ידי דה רוק וג'ון סינה. ב-21 בנובמבר, סינה סכסך בין השניים והוביל לכך שהמיז עשה את מהלך הסיום שלו, הסקול קראשינג פינאלי, על R-טרות'. וכך הסתיימה השותפות ביניהם. אך הסיבה שבגינה הוחלט לפרק את הצוות, הייתה מפני ש-R-טרות' עמד לרצות עונש השעיה על שימוש בחומרים אסורים.
ב-28 בנובמבר, ניצח המיז את ג'ון מוריסון בתוכנית השבועית של Raw. ב-5 בדצמבר, העפיל המיז לקרב משולש נגד אלברטו דל ריו, ו-CM פאנק, אך הפסיד. ברסלמניה 28, היה בצוות של ג'ון לאורנייטיס.
אלוף הבין יבשתי (2012–2013)
לאחר היעדרות של חודשיים, חזר מיז בקרב הכסף בבנק בו ניצח ג'ון סינה. במהלך פרק ה-1000 של Raw, ניצל פציעה של כריסטיאן בשביל לזכות בפעם הראשונה באליפות הבין יבשתית. הוא הפך למתאבק ה-25 שזכה גם באליפות ארצות הברית, גם באליפות ה-WWE, וגם באליפות הבין יבשתית. באוגוסט, ניצח את ריי מיסטריו באירוע סאמרסלאם והגן על תוארו בהצלחה. באירוע לילה של אלופים, ניצח המיז את קודי רודס, סין קארה וריי מיסטריו בקרב מרובע. אך בפרק הראשון של תוכנית המיין איבנט, הפסיד לקופי קינגסטון את התואר לאחר תקופת כהנוה של 85 ימים כאלוף. לאחר שהצטרף לצוות של מיק פולי לקראת סדרת ההישרדות, מיז הפך לראשונה בקריירה שלו ב-WWE לדמות טובה שזכתה לעידודי הקהל, אך דווקא המבקרים השונים בעולם ההיאבקות הבידורית, לא אהבו את השינוי הזה. לאחר מכן, מיז פתח בפיוד נגד אלוף ארצות הברית, אנטוניו סזארו, לאחר שהאחרון הקניט את אמריקה. במהלך הפיוד, ריק פלייר הפך למנטור שלו. בעקבות כך, החל המיז להשתמש במהלך נעילת הרגל המפורסמת של פלייר. למרות זאת, מיז הפסיד לסזארו.
לאחר מכן, היה מעורב בפיוד נגד וייד בארט. הוא התחרה מולו ומול כריס ג'ריקו בקרב משולש, אך בארט ניצח בקרב. במופע המקדים לאירוע רסלמניה 29, השתמש במהלך נעילת הרגל של פלייר ובכך ניצח וזכה באליפות הבין יבשתית מחדש.
הדמות ההוליוודית (2013–2016)
ב-18 באוגוסט, היה המארח של סאמרסלאם והחל פיוד עם פאנדנגו. מיז ניצח את פאנדנגו באחד הפרקים של התוכנית Raw ובאירוע לילה של אלופים, מאוחר יותר. למחרת ב-Raw הותקף על ידי רנדי אורטון, מה שהוביל לפציעה במסגרת העלילה. כשחזר באוקטובר, הפסיד במהירות לאורטון. הוא פתח בפיוד נגד קופי קינגסטון, וניצח אותו באירוע סדרת ההישרדות, אך באירוע TLC, הפסיד לו. הוא השתתף ברסלמניה 30 בקרב הבאטל רויאל לזכרו של אנדרה הענק, אך הודח על ידי סנטינו מארלה.
לאחר היעדרות של חודשיים עקב צילומי סרט, חזר המיז לדמות הנבל לראשונה מאז 2012. הוא חזר ב-30 ביוני והחל מיד לרדת ולהעליב את הקהל, ובעצם לקח את דמות כוכב הקולנוע השחצן והיהיר. לאחר מכן, החל להופיע עם מיז "כפיל הפעלולים" שלו, דמיאן סנדאו. לאחר מכן, שונה שמו לדמיאן מיזדאו. באירוע לילה של אלופים, ניצח המיז את דולף זיגלר וזכה באליפות הבין יבשתית, אך איבד את התואר כאשר הפסיד לאותו זיגלר בלילה הבא. מיזדאו סייע למיז לנצח את שיימוס מספר פעמים, אך באירוע גיהנום בכלוב, הפסיד לשיימוס. באירוע סדרת ההישרדות, ניצחו מיז ומיזדאו בקרב על אליפות הזוגות של ה-WWE, לאחר שגברו על הלוס מטאדורס, האוסוס והצוות של סטארדאסט וגולדאסט. באירוע TLC, בקרב שלהם נגד האוסוס, נפסלו מיז ומיזדאו לאחר שהמיז השתמש בכלי לא חוקי בשביל להכות את ג'ימי אוסו. בדצמבר, במהלך תוכנית Raw, איבדו את התואר לצמד האוסוס. בקרב הרויאל ראמבל, מיז נכנס ראשון לקרב, אך הודח על ידי באבא ריי דאדלי, שנכנס כמספר השלישי. מנגד, מיזדאו, הודח על ידי רוסב. בקרב הבאטל רויאל לזכרו של אנדרה הענק ברסלמניה 31, מיזדאו, הוציא את המיז מהזירה ובכך פירק את הצוות שלהם, וחזר לשם הזירה הקודם, דמיאן סנדאו. באפריל, מיז ניצח את סנדאו עם עזרה מהמתאבקת סאמר רה.
לאחר מכן, מיז פתח בפיוד נגד רייבאק וביג שואו והתמודד מולם בקרב משולש בסאמרסלאם, שנערך באוגוסט, אך הפסיד. בסדרת ההישרדות, השתתף המיז בקרב ההדחות המסורתי, אך הפסיד. הוא השתתף ברויאל ראמבל לשנת 2016, ונכנס כמספר ה-25, אך הודח על ידי רומן ריינס.
העלילה עם מאריס (2016–2017)
ברסלמניה 32, הפסיד מיז לאחר שהשתהה ויכל לנצח את קרב הסולם על האליפות הבין יבשתית, אך העדיף להשתחצן ולקחת את הזמן, ובסופו של דבר נדחף מהסולם ונוצח על ידי זאק ריידר, אך בתוכנית Raw שלאחר רסלמניה, ניצח את ריידר לאחר שמאריס (אשתו במציאות) סטרה לאביו של ריידר וכתוצאה מכך זכה בתואר. בשבועות שלאחר מכן, מאריס ומיז הנחו ביחד את הפינה של מיז, "מיז TV". באירוע פייבאק ב-1 במאי, ניצח מיז את סזארו לאחר התערבות של סמי זיין וקווין אואנס. באירוע חוקי אקסטרים בחודש מאי, הצליח שוב להגן על האליפות שלו כאשר גבר על סזארו, סמי זיין וקווין אוונס בקרב מרובע. לאחר מכן, המיז התמודד מול סזארו בקרב שהמנצח בו יתמודד בקרב הסולם על חוזה "כסף בבנק", אך בקרב זה הוא הפסיד. באירוע באטלגראונד, הוא הגן על תוארו כאלוף הבין יבשתי נגד המתאבק דארן יאנג, לאחר שהאחרון תקף באגרסיביות יתר מחוץ לזירה את המיז, משום שהאחרון תקף את בוב באקלנד, המנטור של דארן. בדראפט של 2016, נבחרו גם המיז וגם מאריס למותג סמאקדאון, והאליפות הבין יבשתית הפכה לבלעדית למתאבקי רוסטר זה. לאחר מכן, גבר על אפולו קרוז בקרב על האליפות הבין יבשתית, ושמר אותה אצלו.
באירוע באקלאש ב-11 בספטמבר, מיז ניצח את דולף זיגלר בעזרתה של מאריס. באירוע ללא רחמים, הפסיד מיז בקרב החוזר בין זיגלר לבינו והפסיד את האליפות הבין יבשתית לאחר 188 ימים בהם החזיק בתואר, אך החזיר לעצמו את האליפות בפרק ה-900 של סמאקדאון, שבו ניצח שוב את זיגלר והחזיר לעצמו את התואר בפעם השישית בקריירה שלו. הוא הגן על התואר בהצלחה נגד סמי זיין באירוע סדרת ההישרדות, ובאירוע TLC, בתחילת דצמבר, ניצח מיז את זיגלר ובכך סיים את הפיוד ביניהם.
בתחילת דצמבר, ניצח את דין אמברוז והגן על האליפות הבין יבשתית שלו בהצלחה. שבועיים לאחר מכן, התמודד שוב מול אפולו קרוז, וגם עליו הצליח לגבור. לאחר הקרב, התראיין לרנה יאנג (שהיא במערכת יחסים עם דין אמברוז במציאות) והגיב בבוז ובלעג לקשר שלה עם אמברוז, מה שהוביל אותה לסטור לו. בתחילת שנת 2017, הפסיד את האליפות לדין אמברוז למרות התערבות של מאריס. באירוע הרויאל ראמבל 2017, נכנס כמספר ה-15, אך הודח על ידי אנדרטייקר. בסוף ינואר, השתתף המיז בקרב תא ההדחות באותו האירוע, אך בו הודח על ידי סינה. במהלך פברואר, השתתף בקרב באטל רויאל של עשרה מתאבקים על הזכות להתמודד נגד בריי וויאט על אליפות ה-WWE. ברסלמניה 33, ערך המיז קרב משותף עם אשתו, מאריס, כנגד ניקי בלה וג'ון סינה. בקרב זה, המיז ומאריס הפסידו. ב-10 באפריל, המיז עבר לתוכנית Raw לאחר שנבחר עם מאריס במסגרת הסופרסטאר שייק-אפ. באירוע חוקי אקסטרים, ניצח את דין אמברוז על האליפות הבין יבשתית, וזכה בה בפעם השביעית.
מנהיג המיזטראז', פיוד נגד ג'ייסון ג'ורדן והשותפות עם אסקה (2017–2018)
בתחילת יוני, במהלך חגיגות של Raw, שבר בטעות המיז את אחת המתנות שקיבלה מאריס, שעון סבא. בתוכנית ה"מיז TV". לאחר מכן, ניסה המיז להסביר ולהתנצל על מה שקרה, אבל כשדין אמברוז הגיע למקום, השתמש במאריס כמגן אנושי. מה שהוביל אותה לשפוך עליו שמפנייה ולנטוש את המקום. לאחר מכן, פנה המיז לקורטיס אקסל ובו דאלאס, והציע להם להפוך אותם לכוכבים אם יהפכו לחלק מפמלייתו. ב-26 ביוני, התמודדו המיזטראז' והמיז נגד הית' סלייטר, ריינו ודין אמברוז, ואף ניצחו בקרב זה. באירוע "Great Balls of Fire", הכריז הגנרל מנג'ר של Raw באותה תקופה, קורט אנגל, שמיז יאלץ להתמודד גם נגד הית' סלייטר וגם נגד דין אמברוז. הוא ניצח את שני הקרבות ושמר על האליפות שלו. במופע המקדים לאירוע סאמרסלאם, ניצחו המיזטראז' והמיז את צוות ההארדי בויז (ג'ף הארדי ומאט הארדי) ואת ג'ייסון ג'ורדן.
ב-18 בספטמבר, אותו ג'ורדן הפך לטוען הראשי של האליפות הבין יבשתית כנגד המיז, אך בסופו של דבר הפסיד לו באירוע ללא רחמים. באוקטובר, התמודד מול רומן ריינס על האליפות הבין יבשתית, ובעקבות התערבות של סזארו ושיימוס, שמר על התואר. הוא התחרה בקרב TLC ביחד עם השניים האחרונים, ברון סטרומן וקיין נגד השילד וקורט אנגל, אך הקבוצה שלו הפסידה בסופו של דבר. באירוע סדרת ההישרדות, המיז התאבק נגד ברון קורבין, לקרב בין האלוף הבין יבשתי (המיז) לאלוף ארצות הברית (קורבין), כשקורבין הוא זה שניצח בקרב. בתוכנית Raw לילה לאחר מכן, הפסיד את האליפות הבין יבשתית לרומן ריינס, ולקח הפסקה לצילומי סרט בו הוא משתתף.
המיז חזר בתחילת שנת 2018, וניצח את רומן ריינס בקרב החוזר על האליפות הבין יבשתית, וזכה בה בפעם השמינית. הוא השתתף ברויאל ראמבל של 2018, אך הודח על ידי סת' רולינס ורומן ריינס. המיז ניצח את אפולו קרוז על הזכות להשתתף באירוע תא ההדחות, אך באירוע עצמו, היה המתאבק הראשון שהודח. בין לבין, השתתף באתגר המעורב אשר כלל קרבות זוגות של גברים ונשים ביחד. הוא התאבק ביחד עם אסקה ובסיבוב הראשון הצמד גבר על ביג אי וכרמלה. בסיבוב הבא, הצמד ניצח את פין באלור וסשה בנקס, ובחצי הגמר הם גברו על ברון סטרומן ואלכסה בליס. בגמר, הם ניצחו וזכו בטורניר לאחר שגברו על בובי רוד ושארלוט פלייר. כתוצאה מכך הם זכו ב-100,000 דולר, אותם חילקו לארגוני צדקה לבחירתם. ברסלמניה 34, המיז הפסיד בקרב משולש לסת' רולינס, בקרב עצמו השתתף גם פין באלור. זה היה ההפסד הראשון הישיר של המיז באירועי רסלמניה.
הפיוד נגד דניאל בריאן ושיין מקמהן (2018–היום)
בפרק ה-1000 של התוכנית סמאקדאון, ניצח המיז את רוסב כדי להעפיל לטורניר של האירוע היהלום שבכתר. בטורניר זה אשר נערך בערב הסעודית, המיז ניצח בדרך את ריי מיסטריו וג'ף הארדי בדרך לגמר, אך בגמר עצמו נגד דולף זיגלר הוא נעדר מהקרב לאחר שהאחרון פצע אותו במכוון בברכו. שיין מקמהן עלה לקרב במקומו של המיז, ואף ניצח את זיגלר וזכה בטורניר.
מיז הוכרז כקפטן של קבוצת סמאקדאון לקרב ההדחות המסורתי במסגרת אירוע סדרת ההישרדות, אך באירוע עצמו קבוצת סמאקדאון נחלו הפסד לקבוצת Raw. באופן מפתיע, שיין מקמהן והמיז הפכו לצמד ואף ניצחו את הבר (סזארו ושיימוס) באירוע רויאל ראמבל, וכתוצאה מכך זכו באליפות הזוגות של סמאקדאון. הם הפסידו את חגורות האליפות לאוסוס באירוע תא ההדחות. בקרב החוזר בין הזוגות באירוע פאסטליין, המיז ומקמהן הפסידו פעם נוספת ולא הצליחו להשיב אליהם את חגורות האליפות. לאחר הפסד זה, מקמהן תקף את המיז, מה שהוביל לסיום הפעילות בין השניים, והפיכתו של מיז לדמות הטובה כמשתמע מכך. לאחר מה שקרה, נקבע קרב ספירות בכל מקום ברסלמניה 35 בין המיז לשיין מקמהן, אך בקרב זה מקמהן ניצח. אחרי הסופרסטאר שייק-אפ, נשלח המיז בחזרה לתוכנית Raw, כשתקף את שיין עם כיסא. כתוצאה מכך, נקבע קרב כלוב בין השניים באירוע כסף בבנק, בו המיז נחל הפסד נוסף. ב-10 בספטמבר בתוכנית סמאקדאון, המיז גבר על אנדרדה, כששניות בודדות לאחר הקרב שינסקה נקאמורה תקף אותו. באירוע התנגשות של אלופים, שנערך ב-15 בספטמבר, המיז כשל בניסיונו לזכות באליפות הבין יבשתית בפעם התשיעית בקריירה שלו לאחר שספג הפסד מידי שינסקה נקאמורה. ב-4 באוקטובר בתוכנית הבכורה של סמאקדאון בשידור ישיר ברשת פוקס, המיז, ברון סטרומן ו-Heavy Machinery (אוטיס וטאקר) ניצחו בקרב ארבעה נגד ארבעה את AJ סטיילס, דולף זיגלר, רנדי אורטון ורוברט רוד. ב-14 באוקטובר, המיז הועבר לתוכנית סמאקדאון כחלק מהדראפט לשנת 2019. ב-1 בנובמבר בתוכנית סמאקדאון, המיז הפסיד לתומאסו צ'אמפה. באירוע TLC: שולחנות, סולמות וכיסאות, שנערך ב-15 בדצמבר, המיז הפסיד לבריי וויאט בקרב שאינו היה על האליפות האוניברסלית. ב-3 בינואר, הפסיד המיז לקופי קינגסטון, לאחר תום הקרב תקף מיז את קינגסטון. שבוע לאחר מכן, הצליח המיז לנצח את אותו קינגסטון. באירוע הרויאל ראמבל, שנערך ב-26 בינואר, המיז התחרה בקרב הרויאל ראמבל המסורתי, כשנכנס כמספר ה-17, הספיק להדיח את מאט רידל, אך הודח על ידי המנצח בקרב, דרו מקינטייר. באירוע סופר שואודאון, שנערך ב-27 בפברואר, המיז וג'ון מוריסון ניצחו את הניו דיי (ביג אי וקופי קינגסטון) וכתוצאה מכך זכו באליפות הזוגות של סמאקדאון. ב-17 באפריל, המיז הגן על חגורות אליפות הזוגות בקרב יחידים משולש אשר כלל את ביג אי שייצג את הניו דיי ואת ג'יי אוסו שייצג את האוסוס. ביג אי הצמיד את המיז כדי לזכות בחגורות האליפות עבורו, קופי קינגסטון ואקסבייר וודס ובכך המיז ומוריסון איבדו את חגורות האליפות.
חיים אישיים
ב-20 בפברואר 2014, המיז נישא לבחירת ליבו, המתאבקת הצרפתייה-קנדית, מאריס. אשר הייתה מעורבת איתו בעלילותיו השונות בשנת 2016 ו-2017. ב-27 במרץ 2018, נולדה בתם הראשונה של השניים, מונרו סקיי. באירוע תא ההדחות 2019, הודיעה מאריס כי השניים מצפים לילד שני. באוגוסט 2019, המשפחה עברה להתגורר בת'אוזנד אוקס (קליפורניה). ב-20 בספטמבר 2019, נולדה לזוג בת נוספת והיא נקראה בשם מדיסון ג'ייד מיזאנין.
בשנת 2013 שיחק לראשונה בתפקיד ראשי בסרט האקשן "הנחת 3: חזית בעורף" לצד השחקן ניל מקדונו.
בשנת 2015 שיחק בסרט הקולנועי "העוזר הקטן של סנטה", לצד המתאבקת פייג' ולצד אשתו מאריס אולט.
Selena (פסקול)
Selena: The Original Motion Picture Soundtrack הוא פסקול הסרט "סלינה", משנת 1997. הסרט הוא בכיכובה של הזמרת-יוצרת האמריקאית ג'ניפר לופז והוא כולל בתוכו שירים של סלינה שמעולם לא פורסמו, כמו "", "Only Love", "" ו-"Disco Medley".
אף על פי שזה הפסקול הרשמי של הסרט, הוא לא מכיל את רוב השירים שהושמעו לאורך הסרט כמו השירים של דפש מוד, גאנז אנד רוזס, ג'ון וייט ויורי.
רקע
לאחר שהזמרת-יוצרת סלינה נרצחה ב-31 במרץ 1995, על ידי יולנדה סלדיבר, יצא סרט לכבודה בשנת 1997 בכיכובה של ג'ניפר לופז. הפסקול הכיל בתוכו שירים שהושמעו בסרט, תוך שהכיל בתוכו שירים של סלינה שמעולם לא הופצו או נכללו באלבומיה. עם זאת, חלק מהשירים בסרט לא נכללו בו.
הפסקול נחשב לאחד מהפסקולים הלטיניים הנמכרים ביותר בכל הזמנים וזאת, בנוסף לכך שאיגוד תעשיית ההקלטות האמריקאי העניק לו את תואר הפלטינה.
יואב צוקר
ביוגרפיה
צוקר שירת בצה"ל כקצין ביחידה מובחרת וכשהשתחרר, הפך לאחד הדוגמנים הידועים בישראל. הוא השתתף בקמפיינים לפפסי קולה, בורגר ראנץ', פלפל, לי ג'ינס סליו ועוד. בשנת 1997 נבחר ל"דוגמן השנה", לצד סנדי בר, שנבחרה ל"דוגמנית השנה".
לאחר מכן הנחה במסגרת "זאפ לראשון" במשך 7 שנים את התוכניות:
צוקר השתתף בסדרה "רמת אביב גימל", שם שיחק באחד התפקידים הראשיים במשך שלוש עונות. הוא גילם את תומר, סטודנט לרפואה שבמהלך הסדרה הפך להיות החבר הרציני של שרון (בגילומה של יעל בר זוהר). הוא גם הנחה תוכניות רבות בערוץ הספורט (כמו "אלוף האלופים" עם בקי גריפין) ובערוץ 2 (כגון תחרות הסופר מודל) ושיחק בסדרות נוספות בתפקידי אורח.
הגיש את תוכנית הספורט "זמן בייג'ינג" לקראת האולימפיאדה בערוץ הראשון. צוקר הנחה את הגרלות הלוטו של מפעל הפיס, את התוכנית רודפי פרסום בוואלה ואת התוכנית "ספורט ביזנס" בערוץ ONE.
בעבר היה מבעלי המועדון התל אביבי המצליח "האוס אנד פיין" ומבעלי הבר "סלונה" שביפו.
צוקר סיים לימודי תואר שני במנהל עסקים באוניברסיטת תל אביב, עבד כמנהל מותג בפרוקטר אנד גמבל, כמנהל שיווק בחברה בינלאומית גדולה ושימש כמנכ"ל חברת פובליסיס נט מדיה. בין השנים 2016-2021 שימש כסמנכ"ל החדשנות של חברת Natural Intelligence,, בין השנים 2021-2022 שימש כסמנכ"ל שיווק בחברת הסטארטאפ PayEm וכיום משמש כסמנכ"ל שיווק בקרן הון הסיכון Collider Ventures.
בשנת 2017 הועסק כיועץ ניו מדיה בשירות שר המדע אופיר אקוניס.
בשנת 2018 החל לעסוק בדיבוב, כאשר דיבב בהפקות "נוטי נאטס", הדרקון הראשון שלי: העולם הנסתר", "ווילי: מהיר וחייכני", "ברבי וקסם הדולפינים" ו"ברבי: הרפתקאות בבית החלומות".
צוקר נשוי לגילי ואב לשתי בנות- גאיה ואורי.
הרכבת המנדטורית
הרכבת המנדטורית (באנגלית: Palestine Railways, ר"ת ) הייתה חברת רכבות בשליטה בריטית אשר הפעילה שירות רכבות בארץ ישראל בתקופת המנדט הבריטי, החל משנת 1920 ועד תום המנדט בשנת 1948. את תשתית הרכבת המנדטורית ירשה רכבת ישראל עם קום המדינה. לכל אורך תקופת המנדט הבריטי העסיקה הרכבת המנדטורית אלפי עובדים, ערבים ויהודים והייתה אחד המעסיקים הגדולים בארץ ישראל.
שנים ראשונות
הרכבת המנדטורית נוסדה ב-1 באוקטובר 1920 ונטלה עליה את פעולותיה של 'הרכבת הצבאית לארץ ישראל' (באנגלית: Palestine Military Railways - P.M.R), ששירתה את חיל המשלוח המצרי במערכה על חצי האי סיני וארץ ישראל במלחמת העולם הראשונה. היה זה אחד הצעדים הראשונים בהעברת הניהול של ארץ ישראל מידי השלטון הצבאי הבריטי לידי מינהל אזרחי בראשות נציב עליון. מנהלה הראשון, בין השנים 1920–1929, היה קולונל הולמס (Robert Blake Worsley Holmes) אשר ניהל את הרכבת הצבאית לארץ ישראל עד אותה עת.
הנהלת הרכבת המנדטורית שכנה במתחם תחנת הרכבת חיפה מזרח, והסדנאות הראשיות שלה היו באזור שפך נחל קישון ובלוד. בחיפה השתמשה הרכבת המנדטורית בעיקר במבנים ובמתקנים שנותרו מימי הרכבת החיג'אזית. הצבתה של הנהלת הרכבת בצפון הארץ הצביעה על החשיבות האסטרטגית שייעדו הבריטים לחיפה במערך הקולוניאלי במזרח התיכון עם הפיכתה לצומת רכבות מרכזי בין עבר הירדן וסוריה מצפון, לבין מצרים ושאר ארצות אפריקה מדרום, נמל ייצוא נפט לבריטניה, אזור תעשייה כבדה ובתי זיקוק לנפט. פעילות הרכבת בחיפה הן בזמן העות'מאנים והן בזמן שלטון המנדט הבריטי הייתה מגורמי הצמיחה העיקריים של העיר בתחילת המאה ה-20.
במהלך 1921 הורחבו ונוספו לרשת המסילות בארץ ישראל מספר שלוחות קצרות ששימשו לרכבות מטען בלבד:
שנתיים לאחר היווסדה, בשנת 1922, רכשה הרכבת המנדטורית את קו המסילה בין יפו לירושלים מידי החברה הצרפתית, "חברת הרכבת העות'מאנית יפו-ירושלים והסתעפויותיה" ( Société du Chemin de Fer Ottoman de Jaffa a Jerusalem et Prolongements), תמורת 565,000 ליש"ט. הרכישה התבצעה אף על פי שהשלטון העות'מאני הלאים מסילה זו עם פרוץ מלחמת העולם הראשונה, בהתאם לפסק בוררות שניתן ב-4 באוקטובר 1922 בפריז. אף שעיקר פעולותיה של הרכבת המנדטורית היו בתחום ארץ ישראל המנדטורית, היא הופקדה גם על ניהולה ואחזקתה של מסילת הרכבת שבחופו הצפוני של חצי האי סיני, מרפיח ועד קנטרה שתחנת הקצה הצפוני שלה הייתה חיפה מזרח.
החל משנת 1922 תכננו הבריטים להאריך את מסילת הרכבת מחיפה מזרחה עד בגדאד, תוכנית שלא יצאה אל הפועל.
פעילות
ב-1 בנובמבר 1920 פרסמה הרכבת המנדטורית לוח זמנים ראשון לרכבות הנוסעים בארץ ישראל. על פי לוח הזמנים יצאה מדי בוקר רכבת מחיפה לקנטרה אשר חצתה את הארץ לאורכה ועצרה בין השאר בעתלית, זכרון יעקב (אז, זמרין), חדרה, טולכרם, קלקיליה, ראש העין (אז ראס אל עין), כפר ג'יניס, לוד, עזה, רפיח ואל עריש. היא הגיעה לקנטרה, מרחק של כ-400 ק"מ, מקץ 12 שעות. רכבת בכיוון ההפוך יצאה מדי לילה מקנטרה. לאחר שהגיעו לקנטרה, חצו הנוסעים את תעלת סואץ במעבורת ועלו על רכבות של הרכבת המצרית לקהיר ולאלכסנדריה. על מסילת הרכבת יפו–ירושלים נעו מדי יום שלוש רכבות, שתיים מהן לירושלים ואחת הגיעה ללוד, וכך גם בכיוון ההפוך. עוד הופעלו רכבות נוסעים בין באר שבע לרפיח, בין חיפה לשכם דרך עפולה וג'נין, בין חיפה לעכו ובין שכם לטול כרם. מחיפה יצאה אף רכבת לדמשק, שלוש פעמים בשבוע, דרך צמח, נסיעה של 12 שעות. בשאר ימי השבוע הסתיימה הנסיעה בצמח.
בשנים 1920–1922 פעלה מסילת רכבת צרה (600 מ"מ) בין נמל יפו לעיר גנים, רמת גן של היום ושכונת בורוכוב, לימים גבעתיים. המסילה הונחה על ידי 'הרכבת הצבאית לארץ ישראל' בעת המערכה על ארץ ישראל, לצורך תמיכה לוגיסטית בקו שתי העוג'ות. המסילה נוצלה, ככל הנראה, לנסיעה אחת של רכבת נוסעים אזרחית שעבורה נמכרו כרטיסים, ב-27 באפריל 1921 וכן למשיכת קרונות באמצעות סוסים וּפְרָדוֹת שהובילו חומרי בניין לבניית עיר גנים ושכונת בורוכוב וזאת עד פירוק המסילה בשלהי 1922.
כתב הניו יורק טיימס אשר ביקר בארץ ישראל בשנת 1922, צפה עלייה בתיירות האמריקאית לארץ ישראל, בין השאר בזכות התחבורה המסילתית הנוחה ממצרים. הוא תיאר את מסעו ממצרים לירושלים ברכבת המנדטורית:
בשנת 1925 הייתה עלייה בכל פעילויותיה של הרכבת המנדטורית, בתנועת נוסעים, בהם תיירים רבים ובתנועת מטענים. על פי הדו"ח שהגישה בריטניה לחבר הלאומים הגיעו הכנסותיה של הרכבת באותה שנה ל-604,500 ליש"ט. אולם פריחה זו בתנועת הנוסעים הייתה קצרת מועד.
הרכבת המנדטורית הפעילה קרונות נוסעים בשלוש מחלקות שונות, שנבדלו ביניהן בנוחות הנסיעה ובמחיר.
שנות השלושים הראשונות
בשנת 1930 התמנה מנהלה השני של הרכבת המנדטורית, ססיל ריצ'רד ווב (Cecil Richard Webb), אשר שימש בתפקיד עד לשנת 1942. עם נפילת הבורסה בניו יורק ותחילת השפל הגדול, פחתה במידה ניכרת תנועת התיירות לארץ הקודש. בשנת 1929, בניסיון לעודד את תנועת הנוסעים, הוזילה הרכבת את מחיר כרטיסי הנסיעה במחלקה השלישית, בה נסעו רוב תושבי הארץ. אולם פיתוחם של כבישים נוחים, במיוחד בדרך שבין יפו לירושלים, היווה גורם שהרכבת התקשתה להתחרות בו. בשנים 1931-1930 המשיכה הירידה בפעילותה של הרכבת המנדטורית בכל התחומים. כך למשל, בשנת 1930 נסעו במחלקה השלישית ברכבת 866,041 נוסעים, בשנת 1931 ירד מספרם ל-727,593 נוסעים. הכנסות הרכבת ממכירת כרטיסי נוסעים ירדו בשנת 1931 ב-22,309 ליש"ט, לעומת השנה הקודמת. הכנסות הרכבת המנדטורית בשנת 1931 הסתכמו ב-512,926 ליש"ט לעומת 589,432 ליש"ט בשנת 1930. בשנת 1932 נסגר הקו עפולה–שכם (חלק ממסילת השומרון)
במרד הערבי
עם פרוץ המרד הערבי הגדול הפכה אף הרכבת המנדטורית למטרה לחבלות. נזקים ניכרים נגרמו למסילות הרכבת ולציוד נייד והנהלת הרכבת נקטה בצעדים שונים כדי להגן על פעילותה. הוקם משמר הרכבת ונבנו נקודות משמר מבוצרות ליד גשרים וצמתים מרכזיים של רשת המסילות והופעלו סיורים קבועים לאורך המסילות. תחילה היו אלה סיורים רגליים, אולם עד מהרה קם הצורך לבצע את הסיורים בכלי רכב ממוגנים. במוסכי הרכבת בקישון נבנו קרוניות משוריינות, אשר צוידו בחצובות לכלי נשק ובזרקורים ואלה נעו על המסילות ביום ובלילה. כאשר אף קרוניות אלה היו למטרה למיקוש, נבנתה בחזיתן עגלה מיוחדת, בת ציר אחד, אשר חוברה לקרונית במוט ארוך, כך שתגרום לפיצוץ המטען ללא גרימת נזק לקרונית. לעיתים אף הושיבו חיילי הסיור על העגלה תושבים ערבים, כבני ערובה. המאורעות ולצידם החבלות במתקני הרכבת, המשיכו עד להפוגה במרד בחודש ספטמבר 1936.
לצד הפגיעה בתשתית הרכבת הופעל גם טרור שכוון בעיקר לנוסעים היהודים ברכבת, שכלל זריקות אבנים בסמוך למקומות יישוב ערביים (לדוגמה, באזור תחנת טול כרם), והתנכלויות לנוסעים היהודים בידי נוסעים ערביים. טרור זה גרם לבעיות ביטחון קשות לנוסעים היהודיים ברכבת.
בחמשת החודשים הראשונים של שנת 1937 הייתה עלייה בתנועת הנוסעים ובהכנסות הרכבת והסתכמה בסך 423,038 ליש"ט, 82,000 ליש"ט יותר מן התקופה המקבילה בשנת 1936. במאמץ לעודד את תנועת הנוסעים הנהיגה הרכבת המנדטורית, בחודש אוגוסט 1937, מחירי נסיעה מוזלים בסופי השבוע בקו חיפה-תל אביב. נסיעה בקו זה נמשכה 2:20 שעות באותה עת. אולם פריחה זו בתנועת הנוסעים הייתה זמנית בלבד ועם התחדשות מאורעות המרד הערבי, בחודש ספטמבר 1937, שבה הרכבת והייתה למטרה לפורעים. ב-14 באוקטובר 1937 הותקפה רכבת הנוסעים האחרונה לאותו ערב בקו חיפה-לוד, מצפון לראש העין והורדה מן הפסים. אף שאיש מן הנוסעים לא נפגע ושניים מן הפורעים נהרגו בידי חיילים שהיו על הרכבת, האירוע גרם לירידה משמעותית במספר הנוסעים ולזמן מה בוטלו רכבות הנוסעים לאחר רדת החשיכה. שנת 1938 הייתה אחת השנים הקשות לרכבת המנדטורית והיא עמדה בהתקפות וחבלות בלתי פוסקות על מתקניה ופעילותה. במהלך השנה נרשמו כמעט 700 מקרי חבלה נפרדים ברכבת, 44 רכבות הורדו מן הפסים וחלקן ניזוקו באופן קשה, 33 קרוניות סיור הותקפו וניזוקו, 27 מבני תחנות חובלו וחלקם נהרסו כליל ו-21 גשרים ומעבירי מים ניזוקו. ב-5 בספטמבר 1938 הותקפה רכבת משא בין ירושלים ללוד והורדה מן הפסים, תוך גרימת נזק כבד למסילה, אירוע זה גרם לסגירת הקו לירושלים עד לסוף השנה, אז חודשה לירושלים תנועת המטענים בלבד. בשעות הבוקר של אותו היום הייתה אף תחנת הרכבת לוד מטרה להתקפה, מנהל העבודה מאיר בנבנישתי ופקיד הרכבת, משה שטרנפלד, נורו ונהרגו במשרדיהם, בעוד נוסע יהודי שעמד בתחנה נורה בידו ונפצע. הפורעים נמלטו ולא נתפסו. ב-24 בספטמבר 1938 נותקה מסילת הרכבת בין לוד לקנטרה עקב שורה של חבלות, לאורך 75 ק"מ בקטע שבין יבנא לרפיח. התנועה חודשה רק מקץ שבוע ימים ואף אז נעשתה במתכונת מצומצמת. החל מחודש נובמבר 1938 נדרשו נוסעים בדרכים בארץ ישראל להציג מסמכי נסיעה, דבר שגרם לירידה נוספת בתנועת הנוסעים.
מלחמת העולם השנייה
ב-1943 נבנתה שלוחת רכבת מתחנת הרכבת כפר ג'יניס מערבה למחנות הצבא הבריטי בתל ליטוינסקי וזאת על מנת להוביל פצועים לבית החולים (מסילת הרכבת לתל ליטוינסקי).
שנותיה האחרונות של הרכבת המנדטורית
עם תום מלחמת העולם השנייה חל צמצום ניכר בקוויה של הרכבת המנדטורית. שלושה אירועים מרכזיים, בשנת 1946, הביאו לצמצום זה: הרכבת המנדטורית במחצית שנות ה-40 הסיעה רק חלק קטן מתנועת הנוסעים בארץ ישראל. רוב הנוסעים בארץ העדיפו להשתמש בשירות האוטובוסים. תנועת רכבות המשא בתקופה זו הייתה ערה יותר ועיקר המטענים ששונעו היו גרעינים, מוצרי אספקה, מלט וחומרי בנין, מטענים כבדים שהגיעו לנמלי הים, פוספטים והדרים ליצוא וכן דלק לצריכה מקומית. שנת 1946 הייתה אחת השנים הקשות ביותר לרכבת המנדטורית. ב-14 באפריל פרצה שביתה כללית ברכבת, אשר שיתקה את תנועת הרכבות לחלוטין למשך 10 ימים. שני ארגוני העובדים ברכבת שיתפו פעולה בשביתה זו, איגוד פועלי הרכבת הערבי והאיגוד הבינלאומי של פועלי רכבת, דואר וטלגרף (אנגלית: International Union of Railway, Postal and Telegraph Workers).
שלהי המנדט הבריטי
לאחר כ"ט בנובמבר, משפרצה בארץ מלחמת העצמאות, בה היו מעורבים ארגוני לוחמים יהודים וערבים, בלטה הסולידריות בין שני העמים בקרב פועלי הרכבת המנדטורית. סולידריות זו הגיעה לשיאה באירועי טבח בתי הזיקוק: בבוקר 30 בדצמבר 1947 תקפו לוחמי אצ"ל, מתוך מכונית חולפת, קבוצה גדולה של פועלי-יום ערבים שהמתינו בכניסה לבתי הזיקוק לנפט במפרץ חיפה. כתוצאה מן ההתקפה נהרגו שישה פועלים ו-42 נפצעו. מיד אחר כך, פרץ המון זועם לשטח בתי הזיקוק והרג 41 פועלים יהודים אשר עבדו שם ופצע 49 אחרים.